การกีฬาแห่งประเทศไทย

**การกีฬาแห่งประเทศไทย** (, ชื่อย่อ: กกท., SAT) เป็นหน่วยงานรัฐวิสาหกิจ สังกัดกระทรวงการท่องเที่ยวและกีฬา เป็นองค์กรหลักที่ทำหน้าที่กำกับดูแลและส่งเสริมกีฬาในประเทศไทยทั้งหมดทุกชนิดกีฬา มีสำนักงานใหญ่ตั้งอยู่ที่เลขที่ 286 ศูนย์กีฬาหัวหมาก ถนนรามคำแหง แขวงหัวหมาก เขตบางกะปิ กรุงเทพมหานคร

## ประวัติ
การกีฬาแห่งประเทศไทย จัดตั้งขึ้นโดยพระราชบัญญัติการกีฬาแห่งประเทศไทย พ.ศ. 2528 ซึ่งประกาศเมื่อวันที่ 4 ตุลาคม ปีเดียวกัน โดยจัดตั้งขึ้นแทน *องค์การส่งเสริมกีฬาแห่งประเทศไทย* ซึ่งตั้งขึ้นตามพระราชกฤษฎีกาจัดตั้งองค์การส่งเสริมการกีฬาแห่งประเทศไทย พ.ศ. 2507 ที่ประกาศเมื่อ 12 กันยายน ปีดังกล่าว และให้มีอำนาจหน้าที่ในการส่งเสริมกีฬาในประเทศไทย และควบคุมการดำเนินกิจการกีฬาในประเทศไทยให้กว้างขวางและมีประสิทธิภาพยิ่งขึ้น ตามนัยแห่งพระราชบัญญัติฯ ต่อมา พระราชบัญญัติการกีฬาแห่งประเทศไทย พ.ศ. 2558 ประกาศใช้แทนพระราชบัญญัติฯ ฉบับปี พ.ศ. 2528 โดยให้มีผลบังคับ ตั้งแต่วันที่ 27 มีนาคม พ.ศ. 2558 เป็นต้นไป

## การบริหารงาน
อาศัยอำนาจ ตามพระราชบัญญัติการกีฬาแห่งประเทศไทย (ฉบับที่ 2) พ.ศ. 2560 ซึ่งมีผลในวันที่ 11 ตุลาคม พ.ศ. 2560
การกีฬาแห่งประเทศไทย มีโครงสร้างการบริหารคือ *คณะกรรมการการกีฬาแห่งประเทศไทย* ทั้งหมด 15 คน ประกอบด้วยนายกรัฐมนตรี หรือรองนายกรัฐมนตรีที่นายกรัฐมนตรีมอบหมาย เป็นประธานกรรมการ รัฐมนตรีว่าการกระทรวงการท่องเที่ยวและกีฬา เป็นรองประธานกรรมการ ปลัดกระทรวงกลาโหม ปลัดกระทรวงการคลัง ปลัดกระทรวงการท่องเที่ยวและกีฬา ปลัดกระทรวงมหาดไทย และปลัดกระทรวงศึกษาธิการ เป็นกรรมการ ประธานคณะกรรมการโอลิมปิคแห่งประเทศไทย ในพระบรมราชูปถัมภ์ และประธานคณะกรรมการพาราลิมปิกแห่งประเทศไทย เป็นกรรมการ นายกสมาคมกีฬาที่ใช้คำว่า "แห่งประเทศไทย" จากการเลือกกันเองให้เป็นผู้แทนจำนวนหนึ่งคน เป็นกรรมการ นายกสมาคมกีฬาแห่งจังหวัดจากการเลือกกันเองให้เป็นผู้แทนจำนวนหนึ่งคน เป็นกรรมการ ผู้ทรงคุณวุฒิที่มีความรู้ ความเชี่ยวชาญ หรือประสบการณ์ด้านกฎหมาย การแพทย์ การบริหารการกีฬา หรือวิทยาศาสตร์การกีฬา ซึ่งคณะรัฐมนตรีแต่งตั้งจำนวนไม่เกินสามคน เป็นกรรมการ โดยมีผู้ว่าการกีฬาแห่งประเทศไทยเป็นกรรมการและเลขานุการ และได้รับงบประมาณจากรัฐบาลไทยเป็นรายปี

## คณะกรรมการในปัจจุบัน
คณะกรรมการการกีฬาแห่งประเทศไทย ตาม พ.ร.บ.การกีฬาแห่งประเทศไทย (ฉบับที่ 1) พ.ศ. 2558 มีผล 27 มีนาคม พ.ศ. 2558 และ พ.ร.บ.การกีฬาแห่งประเทศไทย (ฉบับที่ 2) พ.ศ. 2560 มีผลตั้งแต่วันที่ 11 ตุลาคม พ.ศ. 2560 ปัจจุบันมีรายชื่อคณะกรรมการดังนี้

# ร้อยเอก ธรรมนัส พรหมเผ่า รองนายกรัฐมนตรีและรัฐมนตรีว่าการกระทรวงเกษตรและสหกรณ์ เป็นประธานกรรมการ
# อรรถกร ศิริลัทธยากร รัฐมนตรีว่าการกระทรวงการท่องเที่ยวและกีฬา เป็นรองประธานกรรมการ
# วนิดา พันธ์สอาด รองปลัดกระทรวงท่องเที่ยวและกีฬา ผู้แทนปลัดกระทรวงการท่องเที่ยวและกีฬา เป็นกรรมการ
# ชุติมา ศรีปราชญ์ ผู้ตรวจราชการกระทรวงการคลัง ผู้แทนปลัดกระทรวงการคลัง เป็นกรรมการ
# พลเอก ธราพงษ์ มะละคำ ปลัดกระทรวงกลาโหม เป็นกรรมการ
# สันติธร ยิ้มละมัย รองปลัดกระทรวงมหาดไทย ผู้แทนปลัดกระทรวงมหาดไทย เป็นกรรมการ
# สุเทพ แก่งสันเทียะ ปลัดกระทรวงศึกษาธิการ เป็นกรรมการ
# ศาสตราจารย์ ศุภชัย ปทุมนากุล ปลัดกระทรวงการอุดมศึกษา วิทยาศาสตร์ วิจัย และนวัตกรรม เป็นกรรมการ
# ผู้ช่วยศาสตราจารย์ พิมล ศรีวิกรม์ ประธานคณะกรรมการโอลิมปิคแห่งประเทศไทย เป็นกรรมการ
# ร้อยโท ณัยณพ ภิรมย์ภักดี ประธานคณะกรรมการพาราลิมปิกแห่งประเทศไทย เป็นกรรมการ
# รองศาสตราจารย์ ชาญชัย สุขสุวรรณ์ นายกสมาคมกีฬายูยิตสูแห่งประเทศไทย ผู้แทนสมาคมกีฬาที่ใช้คำว่า "แห่งประเทศไทย" เป็นกรรมการ
# พลตำรวจเอก ประจวบ วงศ์สุข อดีตรองผู้บัญชาการสำนักงานตำรวจแห่งชาติ ผู้ทรงคุณวุฒิ เป็นกรรมการ
# ธรรมวรรธ วงศ์เจริญยศ นายกสมาคมกีฬาแห่งจังหวัดภูเก็ต  เป็นกรรมการ
# ร้อยโท ปรีชาพล พงษ์พานิช ผู้ทรงคุณวุฒิ เป็นกรรมการ
# ก้องศักด ยอดมณี ผู้ว่าการการกีฬาแห่งประเทศไทย เป็นกรรมการและเลขานุการ

## หน่วยงานในสังกัด
การบริหารงานของการกีฬาแห่งประเทศไทยเป็นไปตามข้อบังคับการกีฬาแห่งประเทศไทยว่าด้วยการจัดแบ่งส่วนงานและการบริหารงานของ กกท. พ.ศ. 2566 เมื่อวันที่ 28 ธันวาคม พ.ศ. 2565 โดยมีสายงานและการบริหาร ดังต่อไปนี้

### ส่วนกลาง
* สายงานที่ขึ้นตรงต่อผู้ว่าการ
** สำนักผู้ว่าการ
** สำนักงานควบคุมการใช้สารต้องห้ามทางการกีฬา
** ฝ่ายตรวจสอบภายใน
* สายงานที่ขึ้นตรงต่อรองผู้ว่าการ (ฝ่ายบริหาร)
** สำนักกฎหมาย
** ฝ่ายทรัพยากรบุคคล
** ฝ่ายการคลัง
** ฝ่ายการคลังกองทุน
* ส่วนงานที่ขึ้นตรงต่อรองผู้ว่าการ (ฝ่ายยุทธศาสตร์และเทคโนโลยีสารสนเทศ)
** ฝ่ายนโยบายและแผน
** ฝ่ายเทคโนโลยีสารสนเทศ
* สายงานที่ขึ้นตรงต่อรองผู้ว่าการ (ฝ่ายกีฬาเป็นเลิศและวิทยาศาสตร์การกีฬา)
** ฝ่ายพัฒนากีฬาเป็นเลิศ
** ฝ่ายวิทยาศาสตร์การกีฬา
* สายงานที่ขึ้นตรงต่อรองผู้ว่าการ (ฝ่ายกีฬาอาชีพและกีฬามวย)
** สำนักงานคณะกรรมการกีฬาอาชีพ
** สำนักงานคณะกรรมการกีฬามวย
* สายงานที่ขึ้นตรงต่อรองผู้ว่าการ (ฝ่ายส่งเสริมกีฬา)
** ฝ่ายธุรกิจกีฬา
** ฝ่ายวิศวกรรมกีฬา

### ส่วนภูมิภาค
* สำนักงานการกีฬาแห่งประเทศไทย ภาค 1 (จังหวัดชลบุรี)
* สำนักงานการกีฬาแห่งประเทศไทย ภาค 2 (จังหวัดสุพรรณบุรี)
* สำนักงานการกีฬาแห่งประเทศไทย ภาค 3 (จังหวัดนครราชสีมา)
* สำนักงานการกีฬาแห่งประเทศไทย ภาค 4 (จังหวัดสงขลา)
* สำนักงานการกีฬาแห่งประเทศไทย ภาค 5 (จังหวัดเชียงใหม่)

## สมาคมกีฬาแห่งประเทศไทย
สมาคมกีฬาแห่งประเทศไทย ที่อยู่ในความดูแลของการกีฬาแห่งประเทศไทย มีรายชื่อดังต่อไปนี้

## อาคารกีฬาที่สำคัญ
* ศูนย์กีฬาหัวหมาก กรุงเทพมหานคร
** ราชมังคลากีฬาสถาน
** อินดอร์ สเตเดียม หัวหมาก
* สนามกีฬาสมโภชเชียงใหม่ 700 ปี จังหวัดเชียงใหม่
* ศูนย์กีฬาเฉลิมพระเกียรติ 80 พรรษา 5 ธันวาคม 2550 จังหวัดนครราชสีมา
* สนามกีฬาติณสูลานนท์ จังหวัดสงขลา
* สนามกีฬาสุระกุล จังหวัดภูเก็ต
*ศูนย์​ฝึกกีฬา​มวกเหล็ก​สระบุรี​

## อ้างอิง

## แหล่งข้อมูลอื่น
* การกีฬาแห่งประเทศไทย
* ประวัติการกีฬาแห่งประเทศไทย

หมวดหมู่:รัฐวิสาหกิจไทย
หมวดหมู่:กีฬาในประเทศไทย
หมวดหมู่:กระทรวงการท่องเที่ยวและกีฬา
หมวดหมู่:หน่วยงานภาครัฐที่ก่อตั้งในปี พ.ศ. 2528
หมวดหมู่:องค์กรฟุตบอลในประเทศไทย
หมวดหมู่:หน่วยงานของรัฐบาลไทยในเขตบางกะปิ